Source: https://www.szcoportal.sk/33/komentar-k-zdp-17f-zdanenie-pri-presune-majetku-danovnika-odchode-danovnikaalebo-presune-podnikatelskej-cinnosti-danovnika-do-zahranicia-uniqueidmRRWSbk196FPkyDafLfWAE1d2WUUfDAbWcKjvLah3hX5y28QgiRikw/
Timestamp: 2018-11-20 19:52:08+00:00
Document Index: 5462278

Matched Legal Cases: ['§ 17', '§ 17', '§ 17', '§ 17', '§ 27', '§ 19', '§ 19', '§ 19', '§ 19', '§ 21', '§ 17', '§ 17', '§ 17', '§ 17', '§ 17', '§ 17']

Komentár k ZDP § 17f - Zdanenie pri presune majetku daňovníka, odchode daňovníkaalebo presune podnikateľskej činnosti daňovníka do zahraničia | SZČO online
Komentár k ZDP § 17f - Zdanenie pri presune majetku daňovníka, odchode daňovníkaalebo presune podnikateľskej činnosti daňovníka do zahraničia
1.5.9.1 Komentár k ZDP § 17f - Zdanenie pri presune majetku daňovníka, odchode daňovníkaalebo presune podnikateľskej činnosti daňovníka do zahraničia
§ 17f (novela č. 344/2017 Z. z.)
V ZDP je od 1.1.2018 zavedené v nadväznosti na transpozíciu smernice ATAD 1 tzv. zdanenie pri odchode. Ide o zdanenie pri presune majetku daňovníka, odchode daňovníka alebo presune podnikateľskej činnosti daňovníka do zahraničia. Zámerom je, aby ak takéto situácie nastanú, bola na území SR zdanená ekonomická hodnota všetkých kapitálových ziskov vytvorených na území SR, hoci v čase odchodu nebol tento zisk ešte realizovaný a preto sa jedná o zdanenie potenciálneho zisku. Daň pri odchode (alebo aj exit tax) simuluje predaj majetku, hoci neprichádza k zmene právneho vlastníctva k presúvanému majetku, resp. podnikateľskej činnosti. Daň pri odchode sa vyčísľuje v osobitnom základe dane pri použití bežnej sadzby dane z príjmov PO.
V ods. 1 a 2 sa definuje predmet zdanenia daňou pri odchode. Daň pri odchode postihuje podľa:
- presun individuálneho majetku mimo územia SR, t. j. presun majetku
z ústredia na území SR do stálej prevádzkarne (SP) v zahraničí alebo
zo SR na území SR do ústredia v inom štáte,
zo SP na území SR do inej SP v zahraničí
Ak nastanú takéto situácie podľa ods. 1, osobitný ZD sa zistí ako rozdiel
Osobitný ZD = Reálna hodnota (RH) presunutého majetku – DV ako pri predaji majetku
RH presunutého majetku v čase presunu sa zistí spôsobom podľa § 27 ods. 2 a 3 ZoÚ.
DV uplatniteľný k RH presúvaného majetku simuluje DV uplatniteľný výdavok pri predaji majetku, t. j. ide o výdavok podľa:
§ 19 ods. 2 písm. f) alebo g) – cenné papiere (CP) a obchodné podiely,
§ 19 ods. 3 písm. b) – daňová zostatková cena (DZC) odpisovaného majetku,
§ 19 ods. 3 písm. e) – vstupná cena (VC) neodpisovaného majetku,
§ 19 ods. 3 písm. h) alebo § 21 ods. 2 písm. k) – hodnota pohľadávky alebo
hodnota zásob.
- presun majetku a záväzkov pri presune podnikateľskej činnosti alebo jej časti
z ústredia v SR do SP v zahraničí alebo
zo SP umiestnenej v SR do zahraničia
- odchod daňovníka do zahraničia (zmena daňovej rezidencie napr. pri zmene sídla).
Ak nastanú takéto situácie podľa ods. 2, osobitný ZD sa zistí
Osobitný ZD = RH prevedeného majetku a záväzkov pri použití § 17a (predaj podniku alebo jeho časti)
Zákonná úprava § 17a nadväzuje na spôsob účtovného vykázania zisku alebo straty z predaja podniku alebo jeho časti, keď k zisku alebo strate z predaja sa zohľadní hodnota prevádzaných pasív zaúčtovaná do výnosov, hodnota prevádzaných aktív zaúčtovaná do nákladov a následne sa realizujú úpravy podľa § 17a ods. 3 a 4 ZDP.
K ods. 3 a 5
V ustanovení ods. 3 je definovaný limit pre osobitný ZD pri odchode vyčíslený podľa ods. 1 a 2. Celkový osobitný ZD nemôže byť záporný, t. j. osobitný ZD podľa § 17f ZDP ≥ 0. Znamená to, že nie je možné vykázať daňovú stratu podľa § 17f, ale zároveň platí, že ak sa jedná o presúvaný majetok, pri ktorého predaji ZDP pripúšťa uplatnenie straty, § 17f umožňuje jeho kompenzáciu s presúvaným majetkom, pri ktorom bol vykázaný kladný osobitný ZD, pričom celkový osobitný ZD nemôže byť záporný.